تورکیه باش ناظیر بینا‌لی ییل‌دیریم، آمریکانین، فتح الله‌چی ترور تشکیلاتی (فتو)نون 15 ژوئیه‌د‌ه کودتا گیریشیمینه قارشی موقعیتینی آچیق شکیلده سرگیلمه‌سی‌نین اهمیت داشیدیغینی سؤیله‌دی.
باش ناظیر ییل‌دیریم، آمریکا باش قرارگاه باشقانی ژوزف دانفوردو چانکایا کؤشکونده قبول ائتدی.
ییل‌دیریم، گؤروشمه‌ده، فتونون یؤنلندیرمسیله 15 ژوئیه‌د‌ه باش وئرن کودتا گیریشیمی‌نین تورک دموکراسی و تورک میللتینه بو گونه قدر یؤنه‌لن ان بؤیوک تهدید اولدوغونو، دولتین و میللتین بو مدت‌دن گوج‌لنه‌رک چیخدیغینی ایفاده ائده‌رک، تورکیه‌نین موتتفیقی آمریکانین، بو تروریست کودتا گیریشیمینه قارشی موقعیتینی آچیق و قرارلی شکیلده سئرگیلمه‌سی‌نین اهمیت داشیدیغینی وورغولادی.
باش ناظیر ییل‌دیریم، کودتا گیریشیمینه قاتیلان اینسانلارا قارشی آپاریلان سوروشدورما پروسه‌سینده دموکراتیک حقوق دولتی پرینسیپ‌لرینه باغلی قالیندیغینی ایفاده ائده‌رک، آمریکادا اولان تروریست تشکیلات لیدری فتح الله گولن و دیگر فتو منسوب‌لاری‌نین ان قیسا مدتده تورکیه‌یه قایتاریلماسی موضوعسون‌داکی گؤزلمه‌لرینی تکرارلادی.
آمریکا باش قرارگاه باشقانی دانفورد ایسه گؤروشمه‌ده، 15 ژوئیه‌د‌ه منفور تروریست کودتا گیریشیمینه ان گوجلو شکیلده قینادیغینی، بو زیارتی، اؤلکه‌سی‌نین تورک حکومتی و میللتیله همرای‌لیگینی گؤسترمک مقصدیله رئاللاشدیردیغینی ایفاده ائتدی.
دانفورد، آمریکانین تورکیه‌دکی دموکراتیک سیستمه دستگی‌نین تام اولدوغونو و آمریکا مسئول‌لاری‌نین، تورک اورقان‌لاری ایله امکداشلیغین نیظامی ساحه‌ده اولدوغو کیمی دیگر بوتون ساحه‌لرده دا داوام ائدجگینی ایفاده ائتدی.
آمریکا باش قرارگاه باشقانی، باش ناظیر ییل‌دیریم ایله گؤروشمه‌سی‌دن اوّل آنکارادا بیر سیرا گؤروشمه‌لر ائتدی.
ایلک اولا‌راق، همکاری باش قرارگاه باشقانی ژنرال حولیسی آکار ایله گؤروشن دانفورد، آکار ایله تورکیه بؤیوک میللت مجلیسینی زیارت ائتدی و کودتا گیریشیمی زامانی آتیلان بومبا‌لار سببیله تخریب اولان عمومی قورول سالونو ایله باش ناظیرلیک مقامی‌نین دا آرا‌لاریندا اولدوغو بؤلوملری گزدی.
گزیده، آمریکانین آنکارا سفیری جان باس دا یئر آلدی.
قوناق باش قرارگاه باشقانی داها سونرا، تورکیه بؤیوک میللت مجلیسی صدری ایسماعیل قهرمان طرفین‌دن قبول ائدیلدی.
آمریکا‌لی قوموتان، قبولدا، مجلیسین بومبالانماسین‌دان کدر دویدوغونو ایفاده ائده‌رک تورک میللتینه باش ساغلیغی دیله‌دی.
دانفورد، اؤلکه‌سی‌نین تورکیه ایله ایللردن بری وار اولان دوستلوغونون بون‌دان سونرا دا داوام ائدجگینی قید ائتدی.
خائین گیریشیمین یاشاندیغی 15 ژوئیه آخشامی مجلیسین آچیق اولماسی‌نین اهمیتینه ایشاره ائدن دانفورد، میللت وکیل‌لری‌نین بومباردمان زامانی بورادا اولماسی‌نین دا بؤیوک بیر جسارت گؤستریجی‌سی اولدوغونو ایفاده ائتدی.
آمریکا باش قرارگاه باشقانی، آنکارایا گلمه‌دن اوّل آدانا‌داکی اینجیرلیک پایگاهینی دا گزمیشدی.
